
	РЕПУБЛИКА СРБИЈА
РЕПУБЛИЧКИ СЕИЗМОЛОШКИ ЗАВОД
Број: 003545188 2026 40800 000 000 100 001 04 023
Датум: 28. септембар 2026. године 




[bookmark: _Hlk148992781][bookmark: _Hlk149086331][bookmark: _Hlk149130912]На основу чл. 52-59. Закона о државним службеницима („Службени гласник РС“, бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14, 94/17, 95/18, 157/20 142/22, 13/25 - одлука УС, 19/25, 109/25, 9/26 и 80/26) и чл. 4-7, 23, и 55. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19, 67/21 и 19/26), по спроведеном интерном конкурсу за попуњавање извршилачког радног места за финансијско-материјалне послове, у звању саветник, у Републичком сеизмолошком заводу, систематизовано у члану 5. под редним бројем 8. Правилника о унутрашњем уређењу и систематизацији радних места у Републичком сеизмолошком заводу (у даљем тексту: Правилник), са Листе кандидата који су са најбољим резултатом испунили мерила прописана за избор, в.д. директора Републичког завода доноси 
РЕШЕЊЕ
о премештају на друго извршилачко радно место
I Кандидат Теодора Радуловић, државна службеница, у радном односу на неодређено време у Републичком сеизмолошком заводу на радном месту за послове евиденције основних средстава у звању сарадник, премешта се на радно место за финансијско– материјалне послове у звању саветник у истоименом органу државне управе, систематизовано у члану 5. под редним бројем 8. Правилника.
II Именована је дужна да ступи на рад у року од 8 дана од дана коначности овог решења.
III Коефицијент за обрачун и исплату плате именоване утврдиће се посебним решењем по ступању именоване на рад.
O б р а з л о ж е њ е
Решењем в.д. директора Републичког сеизмолошког завода број: 003545188 2026 40800 000 000 100 001 04 006 од 4. августа 2026. године, у складу са чланом 2. Уредбе о спровођењу интерног и јавног конкурса за попуњавање радних места у државним органима (у даљем тексту: Уредба), покренут је поступак за попуњавање извршилачког радног места за финансијско– материјалне послове у звању саветник у Републичком сеизмолошком заводу, систематизовано у члану 5. под редним бројем 8. Правилника – 1 (један) извршилац.
Сагласно томе, на основу члана 51. Закона о државним службеницима и чл. 17. и 18. Уредбе о интерном и јавном конкурсу за попуњавање радних места у државним органима Решењем  број: 003545188 2026 40800 000 000 100 001 04 008 од 12. августа 2026. године, именована је Конкурсна комисија за спровођење интерног конкурса за попуњавање наведеног радног места (у даљем тексту: Комисија).
На основу члана чл 4-7. Уредбе, интерни конкурс за попуњавање наведеног радног места оглашен је дана 3. септембра 2026. године на интернет презентацији и огласној табли Републичког сеизмолошког завода и на интернет презентацији Службе за управљање кадровима: www.suk.gov.rs. Рок од 8 дана за подношење пријава на конкурс истекао је дана 11. септембра 2026. године у поноћ.	
По истеку рока за подношење пријава, Комисија је на састанку одржаном дана 18. септембра 2026. године, о чему је сачинила Записник број 003545188 2026 40800 000 000 100 001 15 011, констатовала да је на интерни конкурс за наведено радно место, поднета једна пријава, и то: Теодоре Радуловић из Београда, улица Поречка 13, стан 20, пријава број 003545188 2026 40800 000 000 100 001 01 010 од 10. септембра 2026. године. Председник и чланови Комисије су појединачно прегледали приспелу пријаву и утврдили да је пријава благовремена, допуштена, разумљива и потпуна.
Комисија је истог дана, на основу члана 56. Закона о државним службеницима, саставила Списак кандидата чије су пријаве благовремене, допуштене, разумљиве и потпуне и који на основу података из пријаве, испуњавају услове за запослење на наведеном радном месту и са којима се спроводи изборни поступак, на који је увршћена:
1. Теодора Радуловић из Београда, улица Поречка 13, стан 20, пријава број 003545188 2026 40800 000 000 100 001 01 010 од 10. септембра 2026. године ( додељена шифра кандидата: 30И0309261ИН1). 
Сагласно члану 56. Закона о државним службеницима у изборном поступку провераване су компетенције на начин како је наведено у тексту огласа о интерном конкурсу.
[bookmark: _Hlk43896949]Комисија је констатовала да је дана 24. септембра 2026. године провери посебних функционалних компетенција приступио кандидат са шифром пријаве: 30И0309261ИН1.
Пре почетка провере са кандидатом, Комисија је саставила два задатка за проверу  посебних функционалних компетенција за наведено радно место. Задатке је кандидат  решавао писано путем симулације провером у Служби за управљање кадровима.  
Укупан резултат који је кандидат са шифром пријаве 30И0309261ИН1 остварио на провери посебних функционалних компетенција је: 20 бодова.
[bookmark: _GoBack]Сагласно члану 26. став 3. Уредбе којим је прописано да се на интерном конкурсу за извршилачка радна места која нису руководећа, не проверавају опште функционалне и понашајне компетенције, Комисија је констатовала да у следећу фазу изборног поступка, интервју са Комисијом, иде кандидат под шифром број 30И0309261ИН1.
Након што је позвала кандидата под шифром број 30И0309261ИН1 дана 24. септембра 2026. године да достави све потребне доказе који су тражени текстом огласа у року од 5 (пет) радних дана, што је и кандидат учинио, прешло се на наредну фазу изборног поступка. Наредна фаза изборног поступка је интервју са кандидатом.
Комисија је са кандидатом под шифром број 30И0309261ИН1 обавила интервју дана 28. септембра 2026. године у циљу процене мотивације за рад на наведеном радном месту и прихватања вредности државних органа. Комисија је вредновала одговоре кандидата на постављена питања са 6 бодова (веома високо изражена мотивација).
[bookmark: _Hlk148882492]Након завршених провера посебних компетенција и интервјуа, чиме је окончан изборни поступак, Конкурсна комисија је сходно члану 57. став 1. Закона о државним службеницима и члану 53. став 1. Уредбе, на основу постигнутих резултата сачинила Листу кандидата који су испунили мерила прописана за избор на радно место за финансијско-материјалне послове, у звању саветник, у Републичком сеизмолошком заводу на коју је уврстила: Теодору Радуловић, специјалисту струковног економисту, из Београда, кандидаткињу под шифром 30И0309261ИН1, која је остварила укупно 26 бодова, те доставила Листу кандидата који су испунили мерила прописана за избор в.д. директору Републичког сеизмолошког завода.
Уз Листу кандидата који су испунили мерила прописана за избор, сходно члану 55. став 4. исте Уредбе, Конкурсна комисија је руководиоцу органа доставила и записнике о свом раду.
Поступајући у складу са чланом 58. став 1. Закона о државним службеницима којим је утврђено да је изабрани кандидат дужан да ступи на рад у року од 8 дана од дана коначности решења о пријему у радни однос, односно о премештају, изузев ако му руководилац из оправданих разлога не продужи рок, одлучено је као у тачки II диспозитива решења.
С обзиром да је одредбом члана 3. Закона о платама државних службеника и намештеника („Службени гласник РС”, бр. 62/06, 63/06-исправка, 115/06-исправка, 101/07, 99/10, 108/13, 99/14, 95/18, 14/22 и 19/25), прописано да државни службеници и намештеници остварују право на плату од дана када ступе на рад, а чланом 14. овог закона да се коефицијент одређује решењем којим се одређује платна група у којој се налази радно место, број платног разреда и висина коефицијента, одлучено је као у тачки III диспозитива  решења.
Како је чланом 59. Законом о државним службеницима прописано: да се решење о пријему у радни однос јавно објављује на веб презентацији органа и огласној табли органа у сврху обавештавања јавности и кандидата који су учествовали у изборном поступку о исходу конкурсног поступка и остваривања права на жалбу (став 1); да се достава свим кандидатима који су учествовали у изборном поступку сматра извршеном истеком 15 дана од дана објављивања решења на веб презентацији органа и огласној табли органа и да се јавно објављено решење уклања са веб презентације органа након истека рока од шест месеци од дана објављивања. (став 2); да жалбена комисија одлучује, између осталог, о жалбама учесника интерног и јавног конкурса (члан 142. став 1), то сви кадидати који су учествовали у изборном поступку имају право жалбе на ово решење.
Упутство о правном средству: Против овог решења може се изјавити жалба Жалбеној комисији Владе, преко доносиоца овог решења, у року од 8 дана од дана достављања решења.
Доставити: Решење објавити на интернет презентацији и огласној табли Републичког сеизмолошког завода.

	в.д. директора

	Љиљана Вућић Главатовић

